
URDHËR
Nr.190, datë 19.3.2020

PËR MBYLLJEN E VEPRIMTARISË SË INSTITUCIONEVE ARSIMORE PUBLIKE DHE JOPUBLIKE DHE ÇERDHEVE PËR KUFIZIMIN E PËRHAPJES SË INFEKSIONIT COVID-2019
(ndryshuar me urdhrin nr.216, datë 1.4.2020)

Në mbështetje të nenit 102, pika 4, të Kushtetutës së Republikës së Shqipërisë, të nenit 7, pika 4, gërma “a”, të ligjit nr.15/2016, “Për parandalimin dhe luftimin e infeksioneve dhe sëmundjeve infektive”, si edhe udhëzimeve të Institutit të Shëndetit Publik, me qëllim mbrojtjen e shëndetit të popullatës nga infeksioni i shkaktuar nga COVID-2019,

URDHËROJ:

1. Mbylljen e institucioneve arsimore publike dhe jopublike dhe çerdheve deri në përfundim të gjendjes së epidemisë së shkaktuar nga infeksioni COVID-2019.
[bookmark: _GoBack]2. Urdhri i Ministrit të Shëndetësisë dhe Mbrojtjes Sociale nr. 153/1, datë 9.3.2020 “Për mbylljen e veprimtarisë së çerdheve për kufizimin e përhapjes së infeksionit COVID-19” dhe urdhri nr.135 datë 9.3.2020 “Për mbylljen e institucioneve arsimore për kufizimin e përhapjes së infeksionit COVID-19”, shfuqizohen.
3. Ngarkohen  për zbatimin e këtij urdhëri, ministria përgjegjëse për arsimin dhe institucionet e qeverisjes vendore.
Ky urdhër hyn në fuqi menjëherë. 

